open-index/open-wikipedia-markdown huggingface dataset:
Kiintopiste

**Kiintopiste** tarkoittaa seuraavia asioita:

* kiintopiste (maanmittaus), merkitty maastonkohta
* kiintopiste (matematiikka), piste jonka funktio kuvaa takaisin itselleen
** erityisesti dynaamisissa järjestelmissä eräs attraktori
Ben Whishaw

**Benjamin John ”Ben” Whishaw** (s. 14. lokakuuta 1980 Clifton, Bedfordshire, Englanti) on brittiläinen näyttelijä. Hän on näytellyt muun muassa elokuvassa *[[Parfyymi (vuoden 2006 elokuva)|Parfyymi]]* (2006) ja televisiosarjassa *[[The Hour (vuoden 2011 televisiosarja)|The Hour]]*. Hän esitti Q:ta Bond-elokuvissa *[[007 Skyfall]]*, *[[007 Spectre]]* ja *[[007 No Time to Die]]*. Vuonna 2018 Whishaw näytteli Mikko Pankkia musikaalielokuvassa *[[Maija Poppasen paluu]]*. 

Whishaw on saanut palkintoja televisiorooleistaan. Vuonna 2009 hän voitti parhaan miespääosan kansainvälisen Emmy-palkinnon roolistaan Ben Coulterina televisiosarjassa *[[Oikeuden edessä: Ben]]* ja vuonna 2013 Whishaw sai parhaan pääosanäyttelijän Baftan televisiopalkinnon osastaan Rikhard II:na televisioelokuvassa *[[Ontto kruunu|Ontto kruunu: Rikhard II]]*. Vuonna 2018 hänet palkittiin parhaan miessivuosan Golden Globella BBC:n minisarjasta *[[Perienglantilainen skandaali]]*.

Keväällä 2013 Whishaw palasi teatterilavoille, jossa hän näytteli *Peter and Alice* -näytelmässä Noel Coward -teatterissa ja syksyllä 2013 Mojo-näytelmässä Harold Pinter Theatre -teatterissa.

Ben Whishaw oli rekisteröidyssä parisuhteessa australialaisen säveltäjän Mark Bradshaw’n kanssa vuosina 2012-2022.

## Filmografia
### Elokuvat

### Televisio

## Lähteet

## Aiheesta muualla
* 
*
Kouvolan Sanomat

**Kouvolan Sanomat** on Kouvolan seudulla kuutena päivänä paperisena ja seitsemänä digitaalisena ilmestyvä sanomalehti. Se perustettiin vuonna 1909. Lehteä julkaisee mediakonserni Keskisuomalaiseen kuuluva Keskisuomalainen Media.

*Kouvolan Sanomien* kokonaislevikki vuonna 2014 oli noin 22&nbsp;600 kappaletta ja lukijoita lehdellä oli noin 56 000. *Kouvolan Sanomat* siirtyi tabloid-kokoon yhdessä Sanoma Lehtimedian maakuntalehtien ''Etelä-Saimaan'' ja ''Kymen Sanomien'' kanssa 9. huhtikuuta 2013.

*Kouvolan Sanomat* siirtyi huhtikuussa 2014 tehdyn esisopimuksen toteutuessa Länsi-Savo-konserniin, kun Sanoma Lehtimedia Oy:stä, Sanoman painoyhtiöistä Saimaan Lehtipaino Oy:stä ja Lehtikanta Oy:stä ja Länsi-Savon omistamasta Etelä-Savon Viestintä Oy:stä koottiin yksi yhtiö. Aluksi Sanoman omistus yhtiöstä on 49 prosenttia, mutta viiden vuoden kuluttua yhtiö siirtyy kokonaan Länsi-Savolle. Länsi-Savo myi nämä omistuksensa Keskisuomalaiselle vuonna 2019. *Kouvolan Sanomia* julkaisi ensin Keskisuomalaisen tytäryhtiö Kaakon Viestintä ja vuodesta 2025 lähtien toinen tytäryhtiö Päijänne Media.

Kouvolan Sanomien päätoimittaja on Petri Karjalainen. Edellinen päätoimittaja oli Pekka Lakka, häntä edelsi Erja Yläjärvi.

Vuoteen 2009 asti Kouvolan Sanomat julkaisi tiistaisin yhdessä Etelä-Saimaan ja Kymen Sanomien kanssa Seepra-viikkoliitettä, joka keskittyi viihteeseen ja muun muassa esitteli viikon televisio-ohjelmat. 

2020-luvulta lähtien KS-Keskiviikko on ilmais/mainoslehti, joka tuli joka keskiviikko Kouvolan sekä Kymen Sanomien välissä. KS-Keskiviikon jakelu siirtyi vuodenvaihteessa Postin varhaisjakelusta Suomen Suoramainonta Oy:n mainosjakeluun. Siirron syynä oli se, että Posti ei tarjoa enää mahdollisuutta jakaa niin sanottuja peittojakeluja arkisin varhaisjakelussa Kymenlaakson alueella koko 2024 vuoden ajaksi.

## Lähteet
* 

### Viitteet
Yksi lensi yli käenpesän

**Yksi lensi yli käenpesän** tarkoittaa seuraavia teoksia:

**[[Yksi lensi yli käenpesän (romaani)|Yksi lensi yli käenpesän]]*, Ken Keseyn romaani vuodelta 1962
**[[Yksi lensi yli käenpesän (näytelmä)|Yksi lensi yli käenpesän]]*, kirjaan perustuva näytelmä vuodelta 1963
**[[Yksi lensi yli käenpesän (elokuva)|Yksi lensi yli käenpesän]]*, kirjaan perustuva elokuva vuodelta 1975.
Pääsiäisleipä

**Pääsiäisleipä** on leipää, jota syödään pääsiäisenä. Pääsiäisleipä tehdään vehnäjauhoista. Leipomoiden valmiit pääsiäislimput ovat yleensä makeita mausteisia sekaleipiä.

## Tunnettuja pääsiäisleipiä
* paska, ukrainalainen pääsiäisleipä 
* kulitsa, venäläinen pääsiäisleipä
Algerian vaakuna

**Algerian vaakuna** on Algerian symboli. Sen nykyinen muoto on otettu käyttöön 1976 ja sitä ennen se on muuttunut monta kertaa. Algerian vaakunassa on Islamin symbolit kuun sirppi ja viisisakarainen tähti. Vaakunan käsi on alueen perinteinen symboli, "Fatiman käsi". Nouseva aurinko kuvaa uutta aikaa ja vuoret Atlasvuoria. Vehnän tähkät kuvaavat maatalouden omavaraisuutta, laakerinlehti voittoa ja oliivipuun oksa Välimertä sekä berbereitä. Keltaiset ja ruskeat rakennukset kuvaavat Algerin Kasbahia, alueelle ominaista linnoitettua kaupunkia. Vaakunan teksti tarkoittaa maan virallista nimeä Algerian demokraattista kansantasavaltaa ().

## Algerian entiset vaakunat

Tiedosto:Coat_of_arms_Algeria_(1830-1962).svg|Ranskan Algerian vaakuna, Algerian ensimmäinen vaakuna (1830-1962)
Tiedosto:Algeria coa (1962).svg|Ensimmäinen ja viimeinen itsenäisen Algerian heraldisia sääntöjä noudattava vaakuna (1962-1971)
Tiedosto:Seal_of_Algeria_(1971-1976).svg|Ensimmäinen ei-heraldisia sääntöjä noudattava vaakuna, Algerian "tunnus" (1971-1976)
The Pick of Destiny

**The Pick of Destiny** on yhdysvaltalaisen rockyhtyeen, Tenacious D:n soundtrack-albumi. Albumin kappaleet on tehty elokuvaan *[[Tenacious D: Maailman paras rokkibändi]]* (*Tenacious D in: The Pick of Destiny*). Albumi julkaistiin vuonna 2006 ja se saavutti sijan kahdeksan Billboardin listalla.

## Albumista yleensä
*The Pick of Destiny* on yhtyeen toinen albumijulkaisu sitten heidän vuonna 2001 julkaistun esikoisalbumin. Albumista julkaistiin sekä sensuroitu, että sensuroimattomaksi jäänyt, alkuperäinen versio. Molemmissa versioissa kuullaan dialoginpätkiä elokuvasta, joita tosin jouduttiin muokkaamaan sensuroituun versioon. Albumista julkaistiin myös rajoitettu erikoispainos, joka sisälsi levyn lisäksi julisteen, kahdeksan tarot-korttia, kolmiulotteisen kannen, sekä  muovisen plektran, joka esiintyy elokuvassa. Mikäli kyseisen erikoispainoksen tilasi yhtyeen viralliselta sivustolta, sai mukaan vielä t-paidan.

Yhtyeen jäsenten, Jack Blackin ja Kyle Gassin lisäksi levyllä esiintyvät muun muassa Meat Loaf, Ronnie James Dio sekä Dave Grohl.

Ensimmäinen singlejulkaisu albumilta on "POD", jonka nimi on lyhenne sanoista "Pick of Destiny". Kappaleesta kuvattiin myös musiikkivideo. Kappaleesta "Classico" animoitiin Flashillä piirretty video. "Classicon" videon on tehnyt sama ryhmä, joka teki videon yhtyeen kappaleelle "Fuck Her Gently".

"The Government Totally Sucks" on ainoa kappale albumilta, joka ei esiinny itse elokuvassa. Sekin on kuitenkin nähtävissä elokuvan ekstroissa, poistetuissa kohtauksissa.

## Kappaleet

## Singlet
### ''POD''
#### CD
# "Pick of Destiny"
# "Master Exploder"
# "Training Medley"
# "Pick of Destiny" (musiikkivideo)

#### Vinyyli
# "Pick of Destiny"
# "Kong"

## Kokoonpano
### Tenacious D
* Jack Black - laulu, akustinen kitara
* Kyle Gass - taustalaulu, akustinen- ja sähkökitara, nokkahuilu kappaleessa "Papagenu (He's My Sassafrass)"

### Vierailevat muusikot
* Dave Grohl - rummut, demoni laulu kappaleessa "Beelzeboss (Final Showdown)"
* John Spiker - bassokitara, taustalaulu kappaleessa "Car Chase City", klavinetti kappaleessa "Papagenu (He's My Sassafrass)"
* John Konesky - sähkökitara
* Liam Lynch - kitara kappaleessa "Beelzeboss (Final Showdown)" ja "Break In-City (Storm Gate!)"
* John King - rumpuohjelmointi kappaleessa "Papagenu (He's My Sassafrass)"
* Meat Loaf -  vieraslaulu kappaleessa "Kickapoo"
* Ronnie James Dio - vieraslaulu "Kickapoo"

## Arvostelut
* Metacritic: 52/100
* Allmusic: 
* Entertainment Weekly: B+
* Rolling Stone: 
* Soundi: 
* Sputnikmusic: 

## Aiheesta muualla
* Tenacious D:n virallinen sivusto 
* Tenacious D:n videot Sony BMG:n MusicBox-sivustolla  

## Lähteet
Paula Hitler

**Paula Hitler** (21. tammikuuta 1896 – 1. kesäkuuta 1960) oli Adolf Hitlerin sisar. Hän oli Alois ja Klara Hitlerin lapsista nuorin ja Adolfin ohella ainoa aikuisikään saakka elänyt. Paula kertoi pitäneensä Adolfista eniten kaikista hänen sisaruksistaan ja sisarpuolistaan, huolimatta seitsemän vuoden ikäerosta.

Paula menetti isänsä kuuden ja äitinsä yhdentoista vuoden iässä. Klaran sisko piti huolta perheen talosta hänen kuolemansa jälkeen. Hän muutti myöhemmin Wieniin, jossa hän toimi sihteerinä. Paula ei pitänyt yhteyttä veljeensä, kun tämä yritti taiteilijanuraa Wienissä ja Münchenissä, palveli ensimmäisessä maailmansodassa ja aloitteli poliittista uraansa Münchenissä. 

Paula tapasi veljensä pitkästä aikaa Wienissä 1920-luvulla. Hän menetti työpaikkansa wieniläisessä vakuutusyhtiössä vuonna 1930 työnantajien päästyä selville hänen taustastaan. Paula kertoi veljelleen hänen poliittisen uransa vaikeuttavan Paulan elämää. Adolf ymmärsi sisarensa ongelman ja lupasi antaa hänelle taloudellista tukea, jota hän antoikin itsemurhaansa asti vuonna 1945. Paula käytti työpaikkansa menettämisen jälkeen salanimeä *Wolf* tai *Wolff*. Paula työskenteli toisen maailmansodan aikana sotilassairaalassa ja ilmoitti myöhemmin tavanneensa Adolfin näihin aikoihin suunnilleen kerran vuodessa. 

Paula Hitler ei ollut poliittisesti aktiivinen eikä koskaan liittynyt NS-Frauenschaftiin. Hän kertoi, ettei voinut uskoa veljensä olevan vastuussa holokaustista. Hän oli tavannut Eva Braunin omien sanojensa mukaan vain kerran. Paula eli sodan jälkeen Wienissä, jossa hän työskenteli taide- ja käsityökaupassa. Vuonna 1952 hän muutti Saksan puolelle Berchtesgadeniin. 

Paulaa haastateltiin helmikuussa 1959 lähinnä hänen veljensä lapsuuden tiimoilta. Paula, joka oli naimaton ja lapseton, kuoli 64 vuoden iässä vuonna 1960.

## Lähteet
Lorenzin yhtälöt

**Lorenzin yhtälöt** ovat yksinkertainen kolmen kytketyn differentiaaliyhtälön ryhmä, jonka kehitti yhdysvaltalainen meteorologi Edward Lorenz vuonna 1963 tutkiessaan yksinkertaista mallia ilmakehän konvektiovirtauksista. Lorenzin yhtälöt ovat

:\begin{cases}
\dot{x} = a(y - x)\\
\dot{y} = x (b - z) - y\\
\dot{z} = xy - cz,
\end{cases}

jossa *a* on Prandtlin luku ja *b* on Rayleighin luku (a,b,c > 0). Historialliseksi Lorenzin yhtälöt muodostuivat, kun havaittiin, että yhtälöitä käsittelevästä tietokonesimulaatioista saatiin jatkuvasti toisistaan poikkeavia tuloksia. Tämän ilmiön syyksi osoittautui, että mielivaltaisen pieni muutos yhtälönratkaisun alkuarvoissa johti täysin erilaiseen lopputulokseen. Osoittautui myös, että tätä alkuarvoherkkyyttä ei ole yhtälöiden yksinkertaisuudesta huolimatta mahdollista hävittää systeemistä mitenkään, vaan se on niille tyypillinen, "sisäänrakennettu" ominaisuus. Lorenzin yhtälöt ovat ensimmäinen tunnistettu tapaus kaoottisesta dynamiikasta. Lorenzin yhtälöiden kuvaaja, **Lorenzin attraktori** on muodostunut yhdeksi kaaosteorian symboleista.

Yhtälöiden luonteen tunnistaminen oli tavallaan takaisku, sillä tutkimuksen tarkoituksena oli laatia pitkän aikavälin sääennustuksia ja tämän tavoitteen yhtälöiden käyttäytyminen osoitti periaatteessakin mahdottomaksi, sillä säämallin ratkaisemiseen vaadittavia mittauksia ei ole mahdollista suorittaa äärettömällä tarkkuudella. Myös alkuarvoherkän systeemin numeerinen laskenta on ongelmallista, sillä tietokone ei voi käsitellä muita kuin äärellisen pituisia desimaalilukuja.

## Katso myös
* Rösslerin yhtälöt
* Hénonin-Heilesin systeemi

## Lähteet

## Aiheesta muualla

*Johdatus Lorenzin yhtälöihin
Gemma Ward

**Gemma Louise Ward** (s. 3. marraskuuta 1987 Perth) on australialainen huippumalli ja näyttelijä. 

## Elämäkerta

Ward syntyi Länsi-Australian Perthissä. Hän on Gary ja Claire Wardin toinen lapsi. Wardin isosisko Sophie oli myös malli, joka lopetti työn, koska katsoi sen olevan liian ikävystyttävää. Lisäksi Wardilla on kaksi nuorempaa kaksoisveljeä, Oscar ja Henry. Uransa alkuaikoina Ward asui New Yorkissa parhaan ystävänsä kanssa.

Ward halusi alun perin näyttelijäksi. Hän esiintyi ensimmäisen kerran kymmenvuotiaana koulunäytelmässä *[[Hannu ja Kerttu]]*. Malliksi Ward päätyi vahingossa. Hänet löydettiin vuonna 2002, kun hän oli australialaiseen mallikilpailuun osallistuneiden ystäviensä seurassa. Lopulta hänet valittiin kisaan, muttei voittanut. Hänen hauras ja yksilöllinen ulkonäkönsä sai kuitenkin huomiota Vivien's Model Agencylta, joka teki hänelle mallikansion.

15-vuotiaana Ward oli jo valloittanut Australian muotiviikot ja päässyt Italiaan tapaamaan Miuccia Pradaa.

Ward seurusteli näyttelijä Heath Ledgerin kanssa. Pari oli viettänyt joulun yhdessä kotikaupungissaan Perthissä ennen paluuta New Yorkiin, jossa Ledger kuoli tammikuussa 2008. Ward sai poikaystävänsä David Lettsin kanssa tyttövauvan joulukuussa 2013.

Englannin lisäksi Ward puhuu sujuvaa ranskaa, italiaa ja espanjaa. Lisäksi hän puhuu jonkin verran saksaa, japania, portugalia ja hollantia.

## Ura

Gemma Ward nähtiin muotiraamattu *[[Vogue]]n* kannessa ensimmäistä kertaa jo 16-vuotiaana (nuorin koskaan Yhdysvaltain Voguen kannessa nähty malli), kun hän poseerasi yhdessä Daria Werbowyn, Gisele Bündchenin, Natalja Vodjanovan ja Karolína Kurkován kanssa. Sen jälkeen hän on tehnyt töitä parhaille muotinimille – muun muassa Chanelille, Guccille, Versacelle, Yves Saint-Laurentille, Valentinolle ja Alexander McQueenille. Ward oli ensimmäinen *Teen Voguen* kannessa koskaan nähty malli ja ensimmäinen malli sitten Kate Mossin, joka on mainostanut Calvin Kleinin *Obsession Night for Men* -parfyymia. Vuonna 2005 hän esiintyi yli 20:llä New Yorkin catwalkilla suunnittelijoille kuten Vera Wang ja Oscar de la Renta. Vuoteen 2006 mennessä Wardista oli tullut Australian muotimaailman kirkkain tähti.

Wardia edustaa kuuluisa mallitoimisto IMG, joka on edustanut aikaisemmin muun muassa Tyra Banksia ja Heidi Klumia. Hän ansaitsee noin 10&nbsp;000–20&nbsp;000 dollaria näytöksestä ja noin 100&nbsp;000 dollaria kampanjoista.

Ward on myös näytellyt elokuvissa. Hän esiintyi Toni Colletten ja Rhys Wakefieldin kanssa *The Black Balloonissa* sekä pienessä roolissa *[[The Strangers]]* -elokuvassa vuonna 2008. Hänellä oli pieni sivuosa merenneitona elokuvassa *[[Pirates of the Caribbean: Vierailla vesillä]]* vuonna 2011. Vuonna 2013 Ward esiintyi elokuvassa *[[The Great Gatsby – Kultahattu]]*.

## Ulkonäkö
Wardin mitat ovat 81–60-89. Hän on 178 cm pitkä, ja hänellä on vaaleat hiukset sekä siniset silmät.

## Aiheesta muualla
* 
* Gemma Ward Gallery
* Supermodels.nl Gemma Ward homepage
Richard Edward Taylor

**Richard Edward Taylor** CC, FRS, FRSC, (2. marraskuuta 1929 – 22. helmikuuta 2018) oli kanadalais-yhdysvaltalainen fyysikko. Hän oli mukana löytämässä kokeellisia todisteita kvarkkien olemassaolosta Stanfordin hiukkaskiihdyttimen avulla. Vuonna 1990 hän sai Nobelin fysiikanpalkinnon yhdessä Jerome Isaac Friedmanin ja Henry Way Kendallin kanssa saavutuksistaan, jotka koskivat elektronien epäelastista sirontaa atomiydinten tutkimuksessa.

Taylor suoritti perustutkintonsa Albertan yliopistossa Kanadan Edmontonissa, ja väitteli Stanfordin yliopistossa, missä hän pääsi työskentelemään Hiukkaskiihdytinkeskuksessa (Stanford Linear Accelerator Center eli SLAC). Vuoden 1971 hän vietti apurahan turvin Euroopassa CERNissä. Vuosina 1982–1986 Taylor oli SLACin tutkimusjohtajana, mutta palasi aktiivisen tutkimustyön pariin.

## Lähteet
Savupiippu

**Savupiippu** on tulisijoihin ja höyrykattiloihin liittyvä hormirakennelma, jonka kautta tulisijassa syntyvät palokaasut ja savu poistuvat.

Omakotitaloissa voidaan käyttää perinteisen tiilestä muuratun savupiipun lisäksi myös metallista valmistettua teollista kevytpiippua tai kevytsoraharkoista koottavaa elementtipiippua, jonka sisällä on tyypillisesti eristekerroksen ympäröimä keraaminen sisäputki.

Piipun ja hormien vaadittava koko riippuu syntyvien savukaasujen määrästä ja rakennuksen korkeudesta. Tulisijojen savupiipuissa on usein piipunhattu, joka suojaa piippua sateelta ja parantaa vetoa.

Höyrykattiloiden savupiipuissa on yleensä kattilan tuottamalla höyryllä toimiva, ejektoriperiaatteeseen perustuva apulietsoin, jonka tehtävä on lisätä vetoa tarpeen vaatiessa; sitä käytetään, kun halutaan poistaa kattilan tulipesässä polttoaineesta kehittyvät palokaasut, jotka saattavat aiheuttaa leiskahduksen eli eräänlaisen kaasuräjähdyksen, kun tulipesän luukku avataan polttoaineen lisäämistä varten.

Vastaava koneisto on myös höyrylaivoissa, tosin mitoitus on huomattavasti suurempi. Höyrylaivojen savupiippujen vieressä on yleensä myös eteenpäin suunnatut ilmastointitorvet eli raakkitorvet. Ne hoitavat kahdenlaista tehtävää: paitsi kattilahuoneen ilmastointia, niiden kautta nostetaan erillisellä vinssillä kannelle myös kuonanpoistossa irrotettu tuhka ja kuona, joka sitten kaadetaan mereen partaalle asennetun tuhkakourun kautta.

Höyryvetureiden koneistoon kuuluu erillinen, savupiipun kanssa yhteiseksi kokonaisuudeksi rakennettu poistohöyryllä toimiva vetopuhallin, joka säätelee tulipesän vetoa suurin piirtein automaattisesti höyrynkulutuksen mukaan.

Laivoissa savupiipun yhteyteen sijoitetaan usein myös höyryvihellin ja varoventtiili.

Höyryveturien savupiiput ovat joko puulämmitteisiin tarkoitettuja, kipinät sammuttavalla piippuosalla varustettuja halkopiippuja tai hiilipoltolle tarkoitettuja suoria hiilipiippuja, ”saappaanvarsia”.

Savupiippua käytetään myös lämmityskattiloissa.

Tehtaissa ja höyryvoimaloissa käytetään jopa eräänlaiseksi tunnusmerkiksi muodostunutta korkeata savupiippua, joka antaa parhaan vedon ilman erityislaitteita.

Ydinvoimaloiden korkeat yksittäiset savupiipun kaltaiset piippurakenteet ovat jäähdytystorneja.

## Katso myös
* Halkopiippu
* Kármánin pyörrerata

## Lähteet
* Mikko Ivalo: *Höyryveturit ja niiden hoito*
* K. V. Laurikainen: *Lukion fysiikka*
* Seppo Laurell: *Höyrymurtajien aika*
* Erkki Riimala: *Suomalaisia höyrylaivoja 150 vuotta*

### Viitteet

## Aiheesta muualla
Jekaterina Geladze

**Jekaterina Giorgis asuli Džugašvili** (o.s *Geladze*)(georgiaksi:ეკატერინე გიორგის ასული ჯუღაშვილი)(5. helmikuuta 1860 – 4. kesäkuuta 1937) oli suutari Besarion Džugašvilin aviovaimo ja diktaattori Josif Stalinin äiti.

Geladze syntyi Gorissa ortodoksisille vanhemmille. Vaikka perhe oli köyhä ja isä Glakh kuoli nuorena, Ekaterinasta tuli luku- ja kirjoitustaitoinen nainen. Hän meni naimisiin V. Džugašvilin kanssa vuonna 1874.

Ekaterina Geladzen ja Vissarion Džugašvilin kaksi ensimmäistä lasta, Mihail ja Georgi kuolivat pian synnyttyään. Kolmas ja viimeinen poika, Josif Stalin, syntyi 6. joulukuuta 1878. ”Sosoksi” kutsuttu Josif kasvoi perheväkivallan keskellä. Isällä oli alkoholiongelma, ja hän löi sekä vaimoaan että poikaansa. Isä kuitenkin jätti perheen, ennen kuin Josif oli ehtinyt täyttää kymmentäkään vuotta.

Isän lähdettyä Geladze joutui elättämään poikansa itse. Äiti toivoi pojastaan pappia. 

Kun Stalin sai Neuvostoliitossa johtavan aseman, hän antoi äidilleen asuinpaikan kaukasuslaisesta palatsista, jota oli aiemmin käyttänyt tsaarin varakuningas. Geladze kirjoitti huoneestaan useita kirjeitä georgiaksi - hän ei koskaan oppinut venäjää kunnolla. Äidin tiedetään tavanneen poikansa ainakin vuonna 1935, jolloin hän oli tiettävästi jo huonossa kunnossa. Geladze kuoli vuonna 1937.

## Lähteet
Helmut Schön

**Helmut Schön** (15. syyskuuta 1915 Dresden, Saksi, Saksa – 23. helmikuuta 1996 Wiesbaden, Hessen, Saksa) oli saksalainen jalkapalloilija ja valmentaja.

Schön oli naimisissa Annelies Schönin kanssa ja heille syntyi 1944 poika Stephan, joka on fyysikko. Schön kuoli vuonna 1996 sairastaen Alzheimerin tautia.

## Ura pelaajana

Pelaajaurallaan Schön voitti Saksan mestaruuden 1943 ja 1944 sekä Saksan Cupin 1940 ja 1941 Dresdner SC:ssä. Vuonna 1950 hän oli SG Friedrichstadin kanssa DDR:n pääsarjan loppuottelussa, mutta Schönin joukkue hävisi mestaruuden. Saksan maajoukkueessa Schön debytoi MM-karsinnoissa Ruotsia vastaan 21. marraskuuta 1931 ja teki heti kaksi maalia. Hän pelasi vuosina 1937–1941 16 maaottelua tehden niissä 17 maalia. Schönillä on Gerd Müllerin jälkeen toiseksi paras keskimääräinen maalimäärä ottelua kohden (1,06).

## Ura valmentajana

Schön on valmentajana tunnetumpi, erityisesti Saksan maajoukkueen valmentamisesta. Hän aloitti valmennusuransa pelaajavalmentajana ja 1951 siirtyi Hertha Berliinin valmentajaksi. Hän opiskeli liikunnanopettajaksi Kölnissä valmentaen SV Wiesbadenia. 1952–1956 hän valmensi Saarlandin maajoukkuetta, josta tuli 1956 osa Saksan maajoukkuetta. 1956 Schön siirtyi Sepp Herbergerin apulaisvalmentajaksi.

1964 Schönistä tuli Saksan maajoukkueen päävalmentaja. Schönin johdolla Saksan maajoukkue saavutti menestystä viisissä arvokisoissa vuosina 1964–1976. MM-kilpailuissa 1966 Schönin valmentama Saksa hävisi finaalissa isäntämaa Englannille sijoittuen hopealle. Seuraava MM-turnaus Meksikossa 1970 päättyi pronssimitaleille. Kirkkain kruunu tuli kotikisoissa 1974 Saksan napattua maailmanmestaruuden.

EM-kisoissa Saksa voitti Schönin johdolla mestaruuden 1972 ja tuli toiseksi 1976. Schön on menestynein Saksan maajoukkuevalmentaja, hänen johdollaan Saksa pelasi 139 maaottelua voittaen niistä 87, pelaten 30 kertaa tasan ja häviten ainoastaan 22 ottelussa. Schönin viimeiseksi turnaukseksi maajoukkuevalmentajana jäi vuoden 1978 MM-lopputurnaus. Saksa pääsi kisoissa alkulohkostaan jatkoon, muttei edennyt mitalipeleihin. Kisojen jälkeen Schön jätti tehtävänsä pitkäaikaiselle apuvalmentajalleen Jupp Derwallille.
John Carew Eccles

**John Carew Eccles** (27. tammikuuta 1903 – 2. toukokuuta 1997) oli australialainen lääkäri, joka palkittiin lääketieteen Nobelin palkinnolla synapseja koskevista tutkimuksistaan vuonna 1963 yhdessä Andrew Fielding Huxleyn ja Alan Lloyd Hodgkinin kanssa.

Eccles selvitti välittäjäaineiden roolin synapsien toiminnassa yhdessä Bernard Katzin ja Stephen Kufflerin kanssa, 1940-luvulle asti oli kiistelty siitä, onko hermosolujen välinen viestintä sähköistä vai kemiallista toimintaa.

Eccles työskenteli ensin Australiassa ja Uudessa Seelannissa. 1966 hän siirtyi Yhdysvaltoihin, ensin Chicagoon ja vuonna 1968 Buffaloon. Eläkkeelle jäätyään Eccles muutti Sveitsiin ja kirjoitti mielenfilosofiasta.  

## Lähteet

## Aiheesta muualla
*
*
Isomerimetso

**Isomerimetso** (*Phalacrocorax perspicillatus*) oli isokokoinen Beringinmeren alueella elänyt merimetsolaji, joka tapettiin sukupuuttoon 1800-luvulla.

## Koko ja ulkonäkö
Isomerimetso oli suurin tunnettu merimetsolaji, joka painoi 5–7 kilogrammaa. Se oli lähes lentokyvytön, maallakin hitaasti liikkuva lintulaji, joka ei oppinut pelkäämään ihmistä. Väritykseltään se oli musta, leukapielessä oli valkea laikku, samoin reiden sivulla. Ilmeisesti se oli erinomainen uimari.

## Esiintyminen
Isomerimetso eli Beringinmeren saarilla, lähinnä Beringinsaarella ja muilla Kommodorinsaarilla, jotka ovat maantieteellisesti Aleuttien saariston läntisimmät saaret lähellä Kamtšatkan niemimaata. Saaret ovat täysin puuttomia. Lajin ”löysi” saksalainen luonnontutkija Georg Wilhelm Steller vuonna 1741 ollessaan Vitus Beringin johtaman retkikunnan mukana palaamassa Alaskaan suoritetulta tutkimusmatkalta. Tieto alueen rikkaasta valas-, naali- ja stellerinmerilehmäkannasta levisi nopeasti valaanpyytäjien ja turkismetsästäjien keskuuteen, ja muutamien seuraavien vuosikymmenten aikana laivasto toisensa jälkeen kävi pyytämässä helppoa saalista. Isomerimetsoja tapettiin ruoaksi, sillä Stellerin sanoin ”yhdestä isomerimetsosta riitti syötävää kolmelle miehelle”. Niitä tapettiin myös höyhenpuvun takia.

Isomerimetsot vähenivät niin, että vuoden 1850 paikkeilla viimeiset yksilöt elivät pienellä Arij Kamenin saarella (Арий Камень) Beringinsaaren luoteiskärjessä. Sieltäkin ne joko kuolivat tai tapettiin pian sukupuuttoon. Norjalaisen luonnontutkijan Leonhard Hess Stejnegerin vieraillessa alueella vuonna 1882 hänelle kerrottiin, että viimeiset isomerimetsot elivät siellä noin 30 vuotta sitten. Runsaassa sadassa vuodessa laji oli hävitetty koko maailmasta.

Maailman museoissa on säilynyt seitsemän isomerimetsoyksilön ruumista, joista yksi on Helsingin luonnontieteellisessä keskusmuseossa.

## Lähteet
* Recently Extinct Animals 

### Viitteet

## Aiheesta muualla
* Palmgren, Pontus 1935: Ein Exemplar von Phalacrocorax perspicillatus Pall. in den Sammlungen des zoologischen Museums in Helsingfors. Ornis Fennica, 12:78-80
* Naturalis (sisältää kolmiulotteisia valokuvia täytetystä yksilöstä
Eero Palviainen

**Eero Palviainen** (s. 1964) on suomalainen luuttusolisti ja soitinrakentaja. Hän aloitti luutunsoiton opiskelun Turun konservatoriossa. Sibelius-akatemian ensimmäisenä solistilinjan luutunsoittajana Palviainen opiskeli Leif Karlsonin johdolla. Diplominsa hän suoritti 1992 Baselissa; hänen opettajansa siellä Schola Cantorumissa oli Hopkinson Smith. Palviaisen oeuvre ulottuu renessanssimusiikista myöhäisbarokkiin.

Palviainen on Battalian perustajajäsen. Muita yhtyeitä, joissa hän soittaa, ovat ranskalainen L'Arpeggiata, puolalainen Arte suonatore Posnan, Kuudennen kerroksen orkesteri sekä Helsingin barokkiorkesteri. Vierailuja hän on tehnyt muun muassa yhtyeissä Avanti!, the Harp Consort, Freiburger Barock Orchester ja La Fenice. Hän on myös tehnyt useita soolonauhoituksia Yleisradiolle.

Battalian ensilevy sai vuoden 1998 Janne-palkinnon.

Eero Palviainen on hyvin haluttu soitinrakentaja. Hän onnistui muun muassa ostamaan materiaalikseen osan 1500-luvulla rakennetun keskieurooppalaisen talon seinää.

## Palviaisen soittamat instrumentit
*arkkiluuttu
*barokkikitara
*barokkiluuttu
*renessanssiluuttu
*teorbi
*vihuela
*mandoliini (ainakin eräässä konsertissa)

## Lähteet
Trance (EP)

**Trance** (1998) on australialaisen gootti/doom metal -yhtye Virgin Blackin EP. *Trance* julkaistiin alun perin omakustanteena, mutta myöhemmin debyyttialbumin *[[Sombre Romantic]]* (2001) kanssa sen tuplalevyversion lisälevynä. EP:n kappalemateriaali on ambient-henkisempää verrattuna muuhun yhtyeen tuotantoon.

## Kappalelista
#
#
#

## Kokoonpano
* Rowan London &ndash; laulu, koskettimet
* Samantha Escarbe &ndash; kitara
* Dino Cielo &ndash; rummut
* Craig Edis &ndash; kitara, laulu
* Aaron Nicholls &ndash; basso

## Aiheesta muualla
* 
*
VTM 2

**VTM 2** on belgialainen 31. tammikuuta 1995 perustettu televisiokanava, jonka omistaa DPG Media. 

## Aiheesta muualla
*VTM-kanavan verkkosivusto
Heikki Heino

**Heikki Matias Heino** (29. lokakuuta 1926 Tampere – 23. syyskuuta 2003 Helsinki) oli suomalainen näyttelijä. Heino teki pitkän uran teatterissa. Monista ikäisistään näyttelijöistä poiketen Heino ei ollut käynyt teatterikouluja, vaan hän opiskeli useilla näyttelijäkursseilla ennen kiinnitystään Tampereen Työväen Teatteriin vuonna 1947.

Heino esiintyi pitkään Radioteatterissa ja radioviihteessä. Muuttaessaan Helsinkiin vuonna 1952 Heino alkoi saada elokuvarooleja, ensimmäinen niistä oli Valentin Vaalan ohjaamassa *[[Kulkurin tyttö|Kulkurin tytössä]]*. Heino esiintyi noin 20 elokuvassa, joista tunnetuimpia olivat *[[Lumikki ja 7 jätkää]]*, *[[Hei, rillumarei!]]*, *[[Vääpelin kauhu]]* sekä *[[Pekka ja Pätkä miljonääreinä]]*. Heino tuli tunnetuksi myös operettilaulajana. Hän vieraili Kansallisoopperassa parinaan muun muassa Tamara Lund. Heinon lupaavasti alkanut elokuvaura katkesi vuosien 1963–1965 näyttelijälakkoon.

Heino kuoli 76-vuotiaana. Hänen vaimonsa oli laulaja Marja Tyrkkö.

## Teatteriura

*Tampereen Työväen Teatteri (1947–1952)
*Helsingin Kansanteatteri-Työväenteatteri (1952–1961)
*Radioteatteri (1961–1991)

## Elokuvaura

*Kulkurin tyttö (1952)
*Hän tuli ikkunasta (1952)
*Miljonäärimonni (1953)
*Lumikki ja 7 jätkää (1953)
*Taikayö (1954)
*Kasarmin tytär (1954)
*Hei, rillumarei! (1954)
*Tuntematon sotilas (1955)
*Onni etsii asuntoa (1955)
*Kaunis Kaarina (1955)
*Vääpelin kauhu (1957)
*Nummisuutarit (1957)
*1918 – mies ja hänen omatuntonsa (1957)
*Risti ja liekki (1957)
*Pekka ja Pätkä miljonääreinä (1958)
*Hääyö (1959)
*Kovaa peliä Pohjolassa (1959)
*Oho, sanoi Eemeli (1960)
*Täällä Pohjantähden alla (1968)
*Mummoni ja Mannerheim (1971–1973) (televisiosarja)
*Pohjantähti (1973)

## Lähteet
**Suomen teatterit ja teatterintekijät* (1993)
Compiz

**Compiz** on avoimen lähdekoodin yhteisön tuottama, OpenGL-tekniikkaan perustuva ikkunointi- ja koosto-ohjelma (compositing manager), jota voidaan käyttää Unixin kaltaisissa käyttöjärjestelmissä, kuten Linuxeissa. Se mahdollistaa erilaisten graafisten efektien, kuten ikkunoiden minimointianimaatioiden tai kolmiulotteisen työpöytäkuution näyttämisen näytönohjainta hyödyntäen. Suuri osa toiminnoista ja efekteistä on kehitetty nimenomaan Compizille, mutta siihen on lainattu graafisen käyttöliittymän ominaisuuksia myös muista vastaavista ohjelmista kuten esimerkiksi Mac OS X:n Exposé-toiminnosta. Compiz voi korvata esimerkiksi Metacityn GNOMEssa ja KWinin KDE:ssa.

## Historia
Compizin ensimmäinen versio julkaistiin vuoden 2006 alussa. Vuoden 2006 loppupuolella projekti jakaantui kahtia: alkuperäisen Compizin ideaa jatkavaksi, samannimiseksi projektiksi ja Compizin variaatioon nimeltä Beryl. Vuoden 2007 alkupuolella yhteisöt päättivät yhdistää nämä kehityshaarat uudelleen  ja tuloksena syntyi kaksi ohjelmistopakettia :
* **Compiz** (tai Compiz-core): ydinohjelmisto joka sisältää vain perustoiminnallisuuden ja tärkeimmät liitännäiset
* **Compiz Fusion**: Compiz Extras -lisäosapaketista ja Beryl-projektin tuotoksista yhdistetty kokoelma laajennuksia ja työkaluja

## Ympäristö
ICCCM-määrittelyn toteuttavan Compizin voi asentaa monen, X Window Systemin yllä toimivan työpöytäympäristön päälle. GNOMEen tai KDE:een asennettuna se korvaa niiden oletusikkunointiohjelmat Metacityn tai KWin:n. Näytönohjaimeksi Compiz vaati alun perin NVIDIAn tai ATIn kortin, mutta tuki eri alustoille laajenee ja Compiz toimii nykyään myös useimmissa Intelin näytönohjaimissa.

Compiz tulee mukana Fedora Core 6 ja 2007 julkaistuissa Mandriva Linux -käyttöjärjestelmissä. Ubuntussa Compiz tuli oletuksena mukaan versiossa 7.10. Vanhemmissa Ubuntuissa Compiz löytyy pakettienhallinnan kautta versiosta 6.06 LTS eteenpäin. OpenSolariksen versiossa 2008.05 Compiz on rakennettu kiinni ikkunointiohjelmaan. Compizin binäärimuotoisia paketteja on saatavilla moniin muihin Linux-jakeluihin ja lähdekoodista ohjelman voi kääntää mille tahansa X Window Systemiä käyttävään järjestelmään.

## Kehittäjät
Compiz-projektia johtaneet henkilöt ovat David Reveman, Matthias Hopf, Dave Arlie, Adam Jackson ja Jon Smirl. Compiz on julkaistu GNU GPL -tyyppisellä, vapaalla lisenssillä.

## Lähteet

## Aiheesta muualla

* Compizin kotisivu 
* Compizin keskustelualue 
* Video Compizin toiminnasta
* Video Compizista
* Freedesktop.orgin Compiz-wiki
* Linux Edgen artikkeli Compiz Window Manager Released - sisältää kuvakaappauksia ja videoita
* Compizin asentaminen Open SUSE 10.1:een
* Install Compizin asentaminen Gentoo:on 
* Install Compizin asentaminen ArchLinuxiin
* Compizin asentaminen Debianiin
Matti Korkiala

**Matti Korkiala** (s. 4. heinäkuuta 1962 Kälviä) on suomalainen iskelmälaulaja. Hän sai 10-vuotiaana viulun ja päätyi Kokkolan Musiikkiopistoon opiskelemaan. Hän otti myös laulutunteja. Hän kouluttautui muurariksi ja toimi siinä ammatissa useita vuosia.

Nähtyään televisiosta Seinäjoen tangomarkkinoita Korkiala päätti osallistua itsekin, minkä hän teki vuonna 1993, vaikkei ollutkaan kokenut esiintyjä. Vuonna 1995 Korkiala yritti uudelleen ja pääsi tangoprinssiksi. Voiton vei sinä vuonna Jari Sillanpää. Musiikkiharrastuksesta tuli päätyö ja vuonna 1996 Matti Korkiala julkaisi ensialbuminsa *Musta ruusu*, joka oli tangopainotteinen. Seuraavana vuonna hän voitti tangokuninkuuden.

Tangokuningasvuonna 1997 julkaistiin albumi *Kallein aarre*, jonka nimikappaleen oli tehnyt Jukka Kuoppamäki. Kaksi vuotta myöhemmin ilmestyi albumi *Silta sydämeen*. Kesällä 1999 Korkiala nähtiin viuluineen Linnanmäellä Uuden Iloisen Teatterin vieraana.

## Lähteet
General Silicones

**General Silicones Co., Ltd.** on vuonna 1970 perustettu taiwanilainen yhtiö, joka valmistaa kumituotteita, rc-tarvikkeita ja kemikaaleja.

## Gs Racing
Vuodesta 1995 lähtien General Silicones on valmistanut erinäisiä rc-tarvikkeita ja -laitteita Gs Racing -nimellä. Nykyään valikoima on erittäin laaja. 

## Aiheesta muualla
* Yhtiön Internet-sivut 
* Gs Racingin Internet-sivut
EA Salt Lake

**EA Salt Lake** (aiemmin **Headgate Studios**) on yhdysvaltalainen videopelikehittäjä, jonka omistaa Electronic Arts. EA Salt Laken päämaja sijaitsee Bountifullissa, Utahissa.

Vance Cook perusti EA Salt Laken vuonna 1992 nimellä Headgate Studios. Koska Cook oli aiemmin toiminut Acces Softwaren ohjelmoijana, hänellä oli kokemusta golf-pelien kehittämisestä. Ensimmäisinä vuosinaan yritys kehittikin ainoastaan golf-pelejä, joiden julkaisijana toimi lähes aina EA. Kehittäjitiimi golfasi yleensä viikoittain yhdessä saadakseen kosketusta käsittelemäänsä aiheeseen. 

Headgate Studios kehitti jokaisen Windowsille julkaistun EA Sportsin Tiger Woods golf-pelin vuodesta 2001 vuoteen 2006 asti. Yrityksen golf-pelit saivat yhtenään hyviä arvosteluja ja voittivat lukuisia palkintoja. 

EA osti Headgate Studiosin 1. joulukuuta 2006, ja antoi sille uuden nimen EA Salt Lake. Pelitalon voimavarat suunnataan pelien kehittämiseen Nintendon uusimmalle konsolille Wiille.

## Pelit
* PentaCalc Pro
* *[[Front Page Sports: Golf]]*
* *[[The Laptop Collection]]*
* *[[PGA Championship Golf 2000]]*
* *[[PGA Championship Golf 2000: Titanium Edition]]*
* *[[Tiger Woods PGA Tour 2001]]* (2000)
* *[[Tiger Woods PGA Tour 2002]]* (2001)
* *[[Tiger Woods PGA Tour 2003]]* (2002)
* *[[Tiger Woods PGA Tour 2004]]* (2003)
* *[[Tiger Woods PGA Tour 2005]]* (2004)
* *[[Tiger Woods PGA Tour 06]]* (2005)
* *[[The Godfather: The Game]]* (2006)
* *[[Tiger Woods PGA Tour 07]]* (PlayStation 2, Xbox, ja Windows (2006))
* *[[Madden NFL 07]]* (Windows)

## Lähteet
Ludvig Mikael Runeberg

**Ludvig Mikael Runeberg** (19. tammikuuta 1835 Helsinki – 29. maaliskuuta 1902 Porvoo) oli suomalainen luonnontieteilijä ja taiteilija. Hän oli Johan Ludvig ja Fredrika Runebergin vanhin poika ja toinen lapsi. Häntä aiemmin Fredrika oli synnyttänyt vuonna 1832 Anna Carolina -tyttären, joka kuoli jo ennen Ludvig Mikaelin syntymää.

L. M. Runeberg pääsi ylioppilaaksi Porvoon lukiosta vuonna 1854. Hän suunnitteli alun perin ryhtyvänsä täyspäiväiseksi taiteilijaksi. Alaa pidettiin taloudellisesti kovin epävarmana, joten Runeberg päätti lähteä opiskelemaan luonnontieteitä. Hän valmistui Helsingin yliopistosta filosofian kandidaatiksi ja maisteriksi 1860 sekä opettajakandidaatiksi 1863. Runeberg oli luonnontieteen lehtorina Kuopion lukiossa ja lyseossa 1863–1888.

Taiteilijanuransa Ludvig Mikael Runeberg aloitti vasta vetäydyttyään eläkkeelle Porvooseen. Hänen alaansa olivat maalaus ja kameekivien leikkaus/hionta.

Runeberg kuoli vuonna 1902. Hän oli ollut naimisissa vuodesta 1861 Hanna Öhmanin (1840–1929) kanssa. 

## Lähteet
* http://www.runeberg.net/
Fredrik Runeberg

**Fredrik Karl Runeberg** (7. lokakuuta 1850 Porvoo – 26. kesäkuuta 1884 Ruotsi) oli suomalainen lääkäri ja harrastelijavalokuvaaja. Hän oli yksi Johan Ludvig ja Fredrika Runebergin lapsista.

Fredrik Runeberg pääsi ylioppilaaksi Porvoon lukiosta 1868. Hän valmistui Helsingin yliopistosta filosofian kandidaatiksi 1871, filosofian maisteriksi 1873, lääketieteen kandidaatiksi 1875 ja lääketieteen lisensiaatiksi 1880. Runeberg osallistui sotalääkärinä Venäjän-Turkin sotaan 1877–1878 ja hän toimi Tampereen apulaiskaupunginlääkärinä vuodesta 1882 alkaen.

Runeberg matkusti vuonna 1875 tuberkuloosin johdosta etelään ja asui mm. Roomassa. Hänen kesällä 1875 ottamansa valokuvat Johan Ludvig Runebergista olivat viimeiset kansallisrunoilijasta otetut kuvat. Fredrik Runeberg kuoli kesäkuussa 1884 ollessaan matkalla Ruotsissa.

Fredrik Runeberg oli naimisissa vuodesta 1878 Charlotte Törngrenin kanssa.

## Fredrik Runebergin valokuvia

Johan_Ludvig_Runeberg_1875.jpg|J. L. Runeberg 1875
Fredrika_Runeberg_1875.jpg|Fredrika Runeberg 1875


## Lähteet
* http://www.runeberg.net/ 

### Viitteet
Parfyymi (vuoden 2006 elokuva)

**Parfyymi** () on Tom Tykwerin ohjaama elokuva vuodelta 2006. Suomen ensi-iltansa se sai 19. tammikuuta 2007. Elokuva perustuu Patrick Süskindin romaaniin *[[Parfyymi (kirja)|Parfyymi]]* vuodelta 1985.
Arnoldin kissa

**Arnoldin kissa** on kaoottinen kuvaus torukselta itselleen. Se liittyy läheisesti dynaamisten systeemien toimintaan. Kuvaus on nimetty venäläisen matemaatikon, Vladimir Arnoldin mukaan, joka käytti kissaa esimerkkinä kuvauksen ominaisuuksista 1960-luvulla. Funktiona se on esimerkki Anosovin diffeomorfismista. Arnoldin kissakuvaus on

:q_{t+1} - 3q_t + q_{t-1} = 0 \;(\mathrm{mod} N)
tai kanonisessa muodossa, määrittelemällä p_t = q_t - q_{t-1}\, (vrt. Hamiltonin mekaniikka)

:\begin{cases}
q_{t+1} = q_t + p_t \;(\mathrm{mod}N)\\
p_{t+1} = q_t + 2p_t \;(\mathrm{mod}N)
\end{cases}

Koska Arnoldin kissakuvauksen Jacobin determinantti on yksi, se on paitsi kääntyvä, myös säilyttää pinta-alat. Käänteiskuvaus on

:\begin{cases}
q_{t-1} = 2q_t - p_t \;(\mathrm{mod} N)\\
p_{t-1} = -q_t + p_t \;(\mathrm{mod} N) 
\end{cases}

Jos *q* ja *p* ovat reaalilukuja, yhtälöiden modulossa oleva kokonaisluku *N* valitaan tavallisesti ykköseksi, jolloin kyseessä on kuvaus yksikköneliöltä itselleen syklisin reunaehdoin. Esimerkki tästä on oheisessa kuvassa, jossa kuvausta sovelletaan valokuvaan kissasta.

## Aiheesta muualla
*Arnoldin kissa Mathworldissa
Lorenzo Runeberg

**Lorenzo Runeberg** (6. joulukuuta 1836 Helsinki – 9. huhtikuuta 1919 Helsinki) oli lääkäri, valtiopäivämies ja Johan Ludvig ja Fredrika Runebergin poika. 

## Henkilöhistoria
Runebergin puoliso vuodesta 1875 oli Gabriella Lévon (1857–1924). Runeberg pääsi ylioppilaaksi Porvoon lukiosta 1854. Hän opiskeli Helsingin yliopistossa ja hänestä tuli filosofian kandidaatti ja maisteri 1860, lääketieteen kandidaatti 1864 sekä lääketieteen lisensiaatti ja lääketieteen ja kirurgian tohtori 1867. Runeberg toimi muun muassa piirilääkärinä Vaasassa 1892–1897 ja Helsingissä 1897–1902 sekä lääkärinä Pariisissa ja Wienissä.   Runeberg oli porvarissäädyssä Vaasan edustaja valtiopäivillä 1897. Hän oli myös Vaasan kaupunginvaltuuston jäsen ja toimi Vaasassa puuvillatehtaan (1885–1897) ja höyrymylly-yhtiön (1877–1897) toimitusjohtajana.

Lorenzo Runeberg hoiti kansallisrunoilijaisäänsä tämän kärsimän aivoverenvuodon jälkeen.

## Julkaisuja
* *Om behandlingen af inre barnsjukdomar*, 1866 (väitöskirja)

## Lähteet

## Aiheesta muualla
* *Den unge Lorenzo Runeberg*, 1944. Estrid Furuhjelm, teoksessa: *Männniskor och minnen. Personliga hågkomster och släkthistoriska skildringar*, ss. 21-49.
Beyond the Infinite

**Beyond the Infinite** on trance-yhtye Juno Reactorin kolmas albumi. Se julkaistiin vuonna 1995.

## Kappaleet
# "Guardian Angel" - 7:11 
# "Magnetic" - 8:08 
# "Ice Cube" - 7:03 
# "Feel The Universe" - 7:39
# "Razorback" - 6:55 
# "Samurai" - 8:17 
# "Silver" - 6:36 
# "Rotorblade" - 8:19 
# "Mars" - 7:10
Paradox Interactive

**Paradox Interactive** on vuonna 1999 perustettu ruotsalainen pelitalo. Yritys julkaisee muiden yritysten kehittämiä pelejä.

Tytäryhtiö Paradox Development Studio on vuonna 1995 perustettu pelejä kehittävä yritys, joka tunnetaan historiallisista suurstrategiapeleistään.

Yrityksen johtava peliohjelmoija on Johan Andersson. Toimitusjohtaja on Fred Wester, joka ohjasi studion digitaaliseen jakeluun.

*[[Hearts of Iron IV]]* on myynyt yli puoli miljoonaa kappaletta, ja myyntimenestyksiä ovat niin ikään olleet *[[Hearts of Iron III]]*, *[[Europa Universalis IV]]*, *[[Crusader Kings II]]*, *[[Victoria II]]* ja *[[Stellaris (videopeli)|Stellaris]]*.

Heinäkuussa 2020 Paradox hankki Iceflake Studiosin omistukseensa.

Helmikuussa 2025 kerrottiin Paradoxin ostavan Haemimont Gamesin.

## Pelit

**Crusader Kings*: Keskiaikaan (1066–1453) sijoittuva, lähes roolipelimäinen strategiapeli, jossa pelaaja ohjaa valtion sijaan ruhtinasdynastiaa ja tavoittelee feodaalijärjestelmän puitteissa mainetta ja kunniaa vuorovaikutuksessa tuhansien muiden ruhtinaiden ja näiden hoviseurueiden kanssa. Tärkeää osaa näyttelevät, kuten nimi paljastaa, ristiretket ja pakanoiden käännyttäminen.
 
**[[Europa Universalis]]*: Löytöretkiin, diplomatiaan, kaupankäyntiin, uskontoon ja sotimiseen keskittyvä pelisarja, jossa pelaaja pyrkii johtamaan valtionsa maailman mahtavimmaksi. Sarjan viimeisin osa käsittää vuodet 1444–1821, ja merkittäviä tapahtumia ovat muun muassa Konstantinopolin valtaus vuonna 1453, Espanjan perimyssota vuonna 1701, Ranskan suuri vallankumous vuonna 1789 ja Napoleonin sodat vuosina 1803–1815.

***': [[Viktoriaaninen aikakausi|Viktoriaaniseen aikakauteen]] 1800-luvun puolivälistä 1900-luvun alkuun sijoittuva peli, jossa sotilaallisin, diplomaattisin, taloudellisin ja poliittisin keinoin pelaaja pyrkii [[teollistuminen|teollistamaan]] valtionsa ja etsimään paikkaa auringossa.

*''[[Hearts of Iron (pelisarja)|Hearts of Iron]]'': [[Toinen maailmansota|Toiseen maailmansotaan]] sijoittuva, sotapainotteinen ja erittäin raskas strategiapeli. Lisäosa ''[[Hearts of Iron II: Doomsday]]'' lisää peliin myös epähistoriallisen, [[liittoutuneet|länsiliittoutuneiden]] ja [[itäblokki|itäblokin]] välisen maailmansodan [[natsi-Saksa]]n kukistumisen jälkimainingeissa.

*''[[Diplomacy]]'': Klassisen [[lautapeli]]n tietokonekäännös.

===Julkaisut===
Paradox Interactive on julkaissut myös muiden studioiden kehittämiä pelejä: 

* **': Colossal Orderin kaupunginrakennuspeli
* *[[East India Company]]*: Nitro Gamesin strategiapeli
* *[[Mount&Blade]]*: TaleWorldsin Keskiaikaan sijoittuva toimintaroolipeli.

## Lähteet

## Aiheesta muualla
* Profiili MobyGamesissä 
*Paradox Interactive
Christina Rossetti

**Christina Georgina Rossetti**, kirjailijanimi **Ellen Alleyne** (5. joulukuuta 1830 Lontoo – 29. joulukuuta 1894 Lontoo) oli englantilainen runoilija.

Rossetti syntyi Lontoossa ja sai opetusta kotona. Hän oli taiteellisesta suvusta. Perheen isä oli italialaissyntyinen runoilija Gabriele Rossetti. Isä oli professori ja oli joutunut poliittisten mielipiteittensä takia lähtemään Italiasta. Hän toimi Lontoon King’s Collegessa italian kielen professorina. Christina Rossettin sisaruksia olivat taidemaalari-runoilija Dante Gabriel Rossetti sekä kirjailijat William Michael Rossetti ja Maria Francesca Rossetti. 

Rossetti sai 14-vuotiaana hermoromahduksen ja poti vielä myöhemmällä iällään masennusta. Hän aloitti kirjoittamisen nuorella iällä, mutta ensimmäinen runokokoelma *Goblin Market and Other Poems* julkaistiin vasta 1862, jolloin hän oli 31-vuotias. Rossetti jatkoi kirjoittamista koko elämänsä. Vuonna 1871 hän sairastui Gravesin tautiin ja vuonna 1891 syöpään. Rossetti kuoli joulukuussa 1894. Georgina Battiscombe on kirjoittanut Rossettista elämäkertateoksen. 

Rossettin kirjoittama joululaulu "In the Bleak Midwinter" vuodelta 1872 on tunnettu laajalti. Sen tunnetuimman sävelmän tekijä on säveltäjä Gustav Holst. Laulu julkaistiin *Scribner's Montly* -lehdessä 1872 ja *The English Hymnal* -kokoelmassa 1906. Vuonna 2008 se äänestettiin Englannissa kaikkien aikojen parhaaksi joululauluksi. Laulu on jouluvirtenä Ruotsin kirkon virsikirjassa virsi numero 428 "Aikaan keskitalven saapui myrskysää", ja suomennos on Anna-Mari Kaskisen tekemä 1997. 

## Teokset
* *Goblin Market and Other Poems* (1862)
* *The Prince's Progress and Other Poems* (1866)
* *Commonplace and Other Short Stories* (1870)
* *Sing-Song: a Nursery Rhyme Book* (1872, laajennettu versio 1893)
* *A Pageant and Other Poems* (1881)
* *Time Flies* (1885)
* *Verses* (1893)
* *New Poems* (1896, postuumisti)

## Lähteet

## Aiheesta muualla

* Christina Rossetti,  Päivittyvä luettelo suomennetuista runoista. Lahden kaupunginkirjaston runotietokanta.
*Projekti Gutenberg: Christina Rossettin teoksia
*Poetry Archive: Christina Rossettin runoja
* Sydämeni on kuin laululintunen. Runailijatar Christina Rossetti, Aamulehti, 28.07.1935, nro 199, s. 13, Kansalliskirjaston digitaaliset aineistot
110393 Rammstein

**110393 Rammstein** on päävyöhykkeen asteroidi, jonka löysi Jean-Claude Merlin vuonna 2001. Ennen nimeämistään asteroidi tunnettiin tunnuksella **2001 TC8**. Asteroidi on nimetty saksalaisen hard rock -yhtye Rammsteinin mukaan, joka on saanut nimensä kaupungin mukaan.

Asteroidi kiertää Auringon ympäri  (noin ) kiertoradalla, jossa se on lähimmillään (periheli)  ja etäisimmillään (apheli)  astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti  &ndash; .

## Lähteet
*http://131.142.24.68/iau/special/rocknroll/0110393.html 
*JPL Small-Body Database Browser: 110393 Rammstein (2001 TC8)

### Viitteet
Tiede & edistys

**Tiede & edistys** on Tutkijaliiton julkaisema vuonna 1976 perustettu monitieteinen ja kriittinen aikakauslehti.

Lehden toimituskuntaan ovat kuuluneet muiden muassa Yrjö Haila, Ilpo Helén, Merja Hintsa, Timo Kaitaro, Markku Koivusalo, Tuija Kokkonen, Turo-Kimmo Lehtonen, Susanna Lindberg, Mika Ojakangas, Tuija Pulkkinen, Kimmo Sarje ja Petri Ylikoski.

## Päätoimittajat
Julkaisun päätoimittajat:
* Seppo Toiviainen (1976–1978)
* Antti Eskola (1979–1981)
* Sakari Hänninen (1981–1983)
* Kaarlo Tuori (1984–1986)
* Yrjö Haila (1987–1993)
* J. P. Roos (1993–1996)
* Arto Noro
* Mika Ojakangas (2007–2013)
* Miira Tuominen (2013–?)
* Ari Hirvonen (2016–2019) 
* Tero Toivanen (2020–2022)
* Ari Korhonen ja Katariina Mäkinen (2022–)

## Lähteet
Lluvia de peces

**Lluvia de peces** (Kalojen sataminen) on ainutlaatuinen ilmiö, jota on tapahtunut Hondurasissa, Yoron departementissa ("maakunnassa") yli vuosisadan ajan joka vuosi.

Kalojen sade on yleinen aihe hondurasilaisissa kansantarinoissa. 

Kaloja sataa touko- ja heinäkuun välisenä aikana. Silminnäkijöiden mukaan ennen kalojen ilmaantumista näkyy tumma pilvi, salamoi, tuulee voimakkaasti ja sataa 2-3 tuntia. Sateen lakattua satoja kaloja löytyy maasta. Monet käyttävät kaloja ruoaksi. Hondurasilaisen TV-aseman mukaan kaloja on satanut viime aikoina kaksi kertaa vuodessa. Vuodesta 1998 lähtien tätä jokavuotista ilmiötä on juhlistettu festivaalilla.

Kaloja ja muitakin eläimiä sataa toisinaan muuallakin maailmassa, mutta tämä ilmiö on ainutlaatuinen, koska se tapahtuu joka vuosi.

## Selityksiä
Joidenkin mielestä kalojen sataminen on luonnollinen sääilmiö. Joidenkin tietojen mukaan kalat olisivat 225 kilometrin päästä Atlantilta. Toisten tietojen mukaan ne kuitenkin olisivat makean veden kaloja.

Jotkut väittävät, että kalat eivät tulekaan taivaalta, sillä ei ole tiedossa, että kaloja olisi pudonnut talojen katoille. Sen sijaan kalat olisivat peräisin läheisestä joesta, josta ne olisivat uineet maanalaista vesisuonta pitkin ja päätyneet maanpinnan yläpuolelle.

Ilmiölle ei ole yleisesti hyväksyttyä tieteellistä selitystä.

## Ihme
Jotkut uskovat, että ilmiö johtuu katolilaisesta saarnaajasta Jose Manuel Subiranasta, jota monet pitävät pyhimyksenä. Tarinan mukaan hän kävi Hondurasissa vuosina 1856-1864, ja tavattuaan niin paljon köyhiä ihmisiä hän rukoili Jumalalta ihmettä tuomaan ruokaa. Tarinan mukaan kalojen sadetta on esiintynyt siitä lähtien.

## Katso myös
*Eläinten sataminen

## Lähteitä
*http://www.angelfire.com/ca5/mas/dpmapas/yor/yor.html
*http://www.honduras.com/catracho-forum/db2/yoro-lluvia-de-peces-4540.htm 
*http://www.angelfire.com/ca5/mas/curio/curio5.html
* An esoteric explanation. http://www.samaelgnosis.net/revista/ser11/capitulo_05.htm 

## Lähteet
La Voix humaine

**La Voix humaine** () on Francis Poulencin viimeinen ooppera. Se sai ensiesityksensä Milanon Piccolo Scala -oopperassa.  Pariisissa se esitettiin Opéra-Comique'issa 6. helmikuuta 1959.

Lyhyen yksinäytöksisen monologioopperan libretto on Jean Cocteaun, ja se perustuu Cocteaun näytelmään *La Voix Humaine* (1930, suom. *Ihmisääni*). Karita Mattila on esittänyt oopperan vuonna 2022 esityssarjassaan *Koko Karita*.

Oopperassa on vain yksi roolihahmo, nimetön nainen, joka keskustelee puhelimessa rakastettunsa kanssa. Oopperan aikana selviää, että suhde on kariutumassa, ja ooppera päättyy epätoivoisen naisen kuiskatessa puhelimeen "rakastan sinua". Poulenc sävelsi roolin alun perin sopraano Denise Duvalille.

## Lähteet
**La Voix humaine*. Duval, Orchestre de l'Opéra-Comique, Prêtre (Elatus, 2003) 2564&nbsp;60680-2, Levynkansitekstit

### Viitteet

## Aiheesta muualla
* Näyte Youtube.com